
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού και δημιουργία ζώνης 
παραλίας στην περιοχή «Ρόβα» του Δήμου Κολυμ- 


βαρίου Ν.Χανιών. 1 

Κήρυξη αναδασωτέας έκτασης (0,490 στρ.) στη θέση 
«3ο Πανόραμα Κινέττας» Δήμου Μεγάρων. 2 


ΑΠΟΦΑΣΕΙ Σ 

Αριθ. 1063907/6777/Β0010 (1) 

Καθορισμός των ορίων αιγιαλού και δημιουργία ζώνης 
παραλίας στην περιοχή «Ρόβα» του Δήμου Κολυμβα- 
ρίου Ν.Χανίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα μετά Ν.Δ.532/79, Β.Δ.704/70, Β.Δ.705/70, Β.Δ.192/ 
72, Π.Δ.71/84, Π.Δ.347/86, Ν.2026/92 και Π.Δ.97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κλπ». 

4. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ.284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας. 

6. Την υπ’αριθμ.1078204/927/0006Α/6.8.1992 κοινή 
Υπουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού παραλίας και θέσεων αμμολη- 
ψιας. 

7. Τις διατάξεις του άρθρου 19 παράγραφος 5 Ν.Δ. 
2344/95, του άρθρου 52 παράγραφος 6 Ν.2218/94, του 


άρθρου 4 παρ.7 του Ν.2240/94, δυνάμει των οποίων αρ¬ 
μοδιότητες του Υπουργείου Οικονομικών που είχαν μετα- 
βιβασθεί στους Νομάρχες, ανήκουν στον Περ/κό Δ/ντή, 
σε συνδυασμό με αυτές του άρθρου 14 παρ.2 του 
Ν.2399/96 με τις οποίες προβλέπεται η κατάργηση των 
θέσεων των Περιφερειακών Δ/ντών, οι αρμοδιότητες πλέ¬ 
ον του οποίου περιήλθαν στο Γενικό Γραμματέα της Πε¬ 
ριφέρειας και ασκούνται από τον Αναπληρωτή Περιφε¬ 
ρειακό Διευθυντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παρ.6 του ιδίου άρθρου του 
Ν.2503/97 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

9. Την 1043053/483/Α0006/9.5.00 (ΦΕΚ 622 Β/10.5.00) 
απόφαση Υπουργού Οικονομικών «περί μεταβίβασης αρ¬ 
μοδιοτήτων του Υπουργού Οικονομικών στους Γεν. Γραμ¬ 
ματέα, στους Γεν.Δ/ντές κλπ του Υπουργείου Οικονομι¬ 
κών. 

10. Την από 1.08.2000 έκθεση της κατά το άρθρο 100 
του Π.Δ.284/88 αρμόδιας Επιτροπής καθορισμού ορίων 
αιγιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στην περιοχή «Ρόβα» του 
Δήμου Κολυμβαρίου Ν.Χανίων. 

11. Το από 10.1.2000 τοπογραφικό - υψομετρικό διά¬ 
γραμμα (σε 1 πινακίδα) που συνέταξε ο Δαμασκηνάκης 
Γεώργιος, Αγρονόμος Τοπ/φος Μηχ/κός, σε κλίμακα 
1:500 ελεγμένο για την ακρίβειά του την 12.6.2000 από 
τον Ιωσήφ Σανδαλάκη, Αγρονόμο τοπογράφο Μηχανικό 
της Τ.Υ.Δ.Κ. Χανιών και θεωρημένο απάτην Προϊσταμένη 
της ίδιας Υπηρεσίας την 14.6.2000 όπως ορίζουν οι δια¬ 
τάξεις του άρθρου 20 του Ν. 719/77 και συνοδεύει την έκ¬ 
θεση της προαναφερόμενης επιτροπής. 

12. Το με αριθμό 544.5/40/01/44/18.1.2001 έγγραφο 
του ΓΕΝ με το οποίο αναφέρεται ότι συμφωνεί μετά όρια 
αιγιαλού-παραλίας όπως τα καθόρισε η αρμόδια Επιτρο¬ 
πή, αποφασίζουμε: 

Επικυρώνουμε την από 1.8.2000 έκθεση της κατά το άρ- 

θρο 100 του Π.Δ.284/88 αρμοδίας επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στην περιοχή «Ρόβα»του Δήμου Κολυμβαρίου Ν.Χανίων, 
καθώς επίσης και το από 10.1.2000 τοπογραφικό - υψο¬ 
μετρικό διάγραμμα (σε 1 πινακίδα) που συνέταξε ο Δαμα- 
σκηνάκης Γεώργιος, Αγρονόμος Τοπ/φος Μηχ/κός, σε 
κλίμακα 1:500 ελεγμένο για την ακρίβειά του την 
12.6.2000 από τον Ιωσήφ Σανδαλάκη, Αγρονόμο Τοπο¬ 
γράφο Μηχανικό της Τ.Υ.Δ.Κ. Χανιών και θεωρημένο από 
την Προϊσταμένη της ίδιας Υπηρεσίας την 14.6.2000 
όπως ορίζουν οι διατάξεις του άρθρου 20 του Ν.719/77. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται, η 
οριογραμμή του αιγιαλού με κόκκινη συνεχόμενη πολυ¬ 
γωνική γραμμή με στοιχεία 46,1,2,3,.6,7,Ατης οποίας 

οι κορυφές εξασφαλίζονται με συντεταγμένες του Κρατι¬ 
κού Δικτύου. 

Την οριογραμμή της παραλίας με κίτρινη συνεχόμενη 

πολυγωνική γραμμή με στοιχεία 46’,1’,2’,3’.6’,7’,Α’ με 

σταθερή απόσταση 10 μ., από την οριογραμμή του αιγια- 
λού της οποίας ομοίως οι κορυφές εξασφαλίζονται με συ¬ 
ντεταγμένες του Κρατικού δικτύου. 

Αποφαίνεται ότι δεν υφίσταται παλαιός αιγιαλός ενώ 
εντός της ζώνης της παραλίας δεν υπάρχουν κτίσματα. 

Ο καθορισμός της οριογραμμής του αιγιαλού γίνεται 
για πρώτη φορά στην περιοχή αυτή και δεν έχει καθορι- 
σθεί στο παρελθόν οριογραμμή αιγιαλού. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Αθήνα, 16 Ιουλίου 2001 

Με εντολή Υπουργού 
Ο Γεν. Διευθυντής Δημ. Περιουσίας 
και Εθνικών Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΟΓΡΑΜΜΩΝ 
ΑΙΓΙΑΛΟΥ ΚΑΙ ΠΑΡΑΛΙΑΣ 

Για τον καθορισμό των ορίων αιγιαλού και παραλίας 
στην περιοχή «Ροβα»του Δήμου Κολυμβαρίου Ν.Χανίων. 

Χανιά σήμερα 1.8.2000 η παραπάνω Επιτροπή που προ- 
βλέπεται από το άρθρο 100 του ΠΔ 284/88 και συστάθηκε 
με την αριθμ. 5926/99/12.1.2000 απόφαση του Προϊστα¬ 
μένου της Οικονομικής Επιθ/σης Κρήτης και αποτελείται 
από τους 

1. Λουκά Μπασιά, Προϊστάμενο της Κτηματικής Υπηρε¬ 
σίας Ν.Χανίων ως πρόεδρο. 


2. Μαρινάκη Αντώνη, μηχανικό του Δημοσίου που υπη¬ 
ρετεί στην Κτηματική Υπηρεσία Χανίων ως αναπληρωμα¬ 
τικό μέλος, λόγω κωλύματος του τακτικού μέλους. 

3. Γλαμπεδάκης Νικόλαος, Υπολιμενάρχης Χανίων, ως 
αναπληρωματικό μέλος λόγω κωλύματος του τακτικού 
μέλους. 

παρουσία και της γραμματέως Αδ. Βουλγαράκη συνε¬ 
δρίασε στα χραφεία της Κτηματικής Υπηρεσίας για να 
γνωμοδοτήσει στο παραπάνω θέμα. 

Αφού έλαβε υπόψη 

1) Την από 14.1.2000 αίτηση των Γεωργίου και Στυλια¬ 
νού Μιχελάκη με την οποία ζητούν τον καθορισμό των 
οριογραμμών του αιγιαλού και της παραλίας στην παρα¬ 
πάνω περιοχή. 

2) Το από 10.1.2000 τοπογραφικό διάγραμμα (σε 1 πι¬ 
νακίδα) που συνέταξε ο Δαμασκηνάκης Γεώργιος, Αγρο¬ 
νόμος Τοπ/φος Μηχ/κος,σε κλίμακα 1:500 ελεγμένο για 
την ακρίβειά του την 12.6.2000 από τον Ιωσήφ Σανδαλά¬ 
κη, Αγρονόμο τοπογράφο Μηχανικό της Τ.Υ.Δ.Κ. Χανίων 
και θεωρημένο από την Προϊσταμένη της ίδιας Υπηρεσίας 
την 14.6.2000. 

3) Την γνώμη που σχηματίσαμε από την επιτόπια μετά¬ 
βασή μας στην περιοχή σχετικά με το πλάτος της ζώνης 
της ξηρός που βρέχεται από τη θάλασσα. 

4) Τις διατάξεις του Α.Ν. 2344/40 περί αιγιαλού και πα¬ 
ραλίας σε συνδυασμό με τις διατάξεις του άρθρ.23 του 
Ν. 1337/83, αποφασίζουμε: 

Α) Καθορίζουμε επί του αναφερομένου τοπογραφικού 
διαγράμματος: 

1) Οριογραμμή αιγιαλού με κόκκινη συνεχή πολυγωνική 
γραμμή και με κορυφές 46, 1,2, 3, ... 6 , 7, Α. 

2) Οριογραμμή παραλίας πλάτους 10 μέτρων από την 
οριογραμμή του αιγιαλού με κίτρινη συνεχή πολυφωνική 
γραμμή και με κορυφές 46', V, 2', 3',... 6', 7', Α' επειδή δεν 
εξυπηρετείται ο σκοπός του άρθρ.7 του Α.Ν.2344/40. 

3) Εντός της ζώνης της παραλίας δεν υπάρχουν κτίσμα¬ 
τα. 

4) Αποφαινόμαστε ότι δεν υπάρχει περίπτωση παλαιού 
αιγιαλού. 

Η Επιτροπή 

Ο Πρόεδρος 
ΛΟΥΚΑΣ ΜΠΑΣΙΑΣ 
Τα Μέλη 

1) ΑΝΤΩΝΙΟΣ ΜΑΡΙΝΑΚΗΣ 
2) ΝΙΚΟΛΑΟΣ ΓΛΑΜΠΕΔΑΚΗΣ 
Η Γραμματέας 
ΑΔ. ΒΟΥΛΓΑΡΑΚΗ 

Αριθ. 2008 (2) 

Κήρυξη αναδασωτέας έκτασης (0,490 στρ.) στη θέση 
«3ο Πανόραμα Κινέττας» Δήμου Μεγάρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις δ/ξεις του Ν. 2503/97 «Διοίκηση-οργάνωση-στε- 

λέχωση Περιφέρειας.». 

2. Τις δ/ξεις του άρθρου. 117 παρ.3 του Συντάγματος 
της Χώρας. 

3. Τις δ/ξεις του Ν.998/79 «περί προστασίας των Δασών 
κ.λ.π.» και ειδικότερα α) του άρθρ. 41, β) του άρθρ. 38. 

4. Τις δ/γες του Υπουργείου Γεωργίας α) 160417/1180/ 
8.7.80 καιβ) 182447/3049/24.9.80. 

5. Την 1493/18.6.2001 πρόταση του Δασαρχείου Μεγά¬ 
ρων και την σχετική έκθεση αυτοψίας από τις οποίες προ¬ 
κύπτει ότι η δασική βλάστηση καταστράφηκε από εκχέρ- 
σωση - κατάληψη, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους ώστε ν'αποκλεισθεί η διάθεσή 
του για άλλο προορισμό πλην δασικού, δασική έκταση τε- 


τρακοσίων ενενήντα χιλιοστών του στρέμματος (0,490 
στρεμ.) που βρίσκεται στη θέση «3ο Πανόραμα Κινέττας» 
Περιφέρειας Δήμου Μεγάρων ΝΟΜΑΡΧΙΑΣ ΔΥΤΙΚΗΣ ΑΤ¬ 
ΤΙΚΗΣ που προσδιορίζεται από τα στοιχεία Α,Β,Γ,Δ,Α και 
έχει όρια: 

ΑΝΑΤΟΛΙΚΑ: Δάσος-γυμνή έκταση. 

ΔΥΤΙΚΑ: Δάσος. 

ΒΟΡΕΙΑ: Δάσος, γυμνή έκταση και οικία. 

ΝΟΤΙΑ: Οδό Καποδιστρίου και πέραν αυτής οικία-δά- 
σος. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος απόφασης αυτής. 

Η καταστραφείσα δασική βλάστηση θα αποκατασταθεί 
με φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 9 Ιουλίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

